Lakiluonnos Juudean ja Samarian laillisuusperusteista - shalom.fi\nadmin 10.7.2012 Israel\nKANSANEDUSTAJA Tzipi Hotoveli (Likud) aikoo esittää Knessetin hyväksyttäväksi lakiluonnoksen, jolla äskettäin julkistetun virallisen tutkimusraportin periaatteet voidaan hyväksyä virallisesti hallituksen ohjeeksi. Raportin pääsisältö koskee Juudean ja Samarian laillisuusperiaatteita, joista maan hallitukset ja valtamedia ovat yksioikoisesti omaksuneet ulkomaillekin levinneen, mutta virheellisen kannan, että Israel miehittää Juudeaa ja Samariaa, ja että siitä johtuen niitä koskevat kansainväliset säännöt, joilla väestönsiirto miehitetyille alueille on laiton, ei koske Juudean ja Samarian alueita.\nRAPORTIN mukaan Israel ei miehittänyt Jordanian miehityksestä vapauttamiaan Juudean ja Samarian alueita, vaan lopetti Jordanien miehityksen alueilla, jotka kansainvälisissä päätöksissä ja dokumenteissa oli määritelty kuuluviksi juutalaisten kansalliseen kotimaahan. Siten juutalaiset voivat rakentaa kaikkialle Juudean ja Samarian alueilla hankittuaan suunnitelmilleen asianmukaisen rakennusluvan.\nEntisen korkeimman oikeuden tuomarin Edmund Levyn johtama 3-jäsenen työryhmä suosittaa raportissaan ilman hallituksen vahvistusta olevien etäyhteisöjen laillistamista.\nHOTOVELIN lakiluonnos edellyttää lainopillisen tribunaalin asettamista Juudeaan ja Samariaan, jonka tehtävänä olisi käsitellä maanomistussuhteita, perustaa maanomistus-rekisteri Juudeaan ja Samariaan sekä ulottaa maan rakennus- ja suunnitelmasäännöt ja lait niiden alueille. Hän selittää lakiluonnoksen esittelyssään, että Israel on ollut kansainvälisen virheellisen tulkinnan vankina vuosikymmenet, ja edelleen sen käsiä on sitonut Merertz asianajajan Dalia Sassonin pääministeri Ariel Sharonin toimeksiannosta laatima poliittisesti vinoutunut raportti maanomistussuhteista ja suosituksista etäyhteisöjen tuhoamiseksi.\nHotoveli sanoo keräävänsä kansanedustajien allekirjoituksia lakiesityksensä tueksi.\nKadiman kansanedustaja ministeri Shlomo Molla varoitti pääministeriä omaksumasta raporttia, koska se hautaa lopullisesti rauhanprosessin. Samaa varoittavat NGO-järjestöt.\nPrevious Previous post: Geneve Convention mukaan kaikki juutalaiset yhteisöt Juudeassa ja Samariassa ovat laillisia\nNext Next post: PA: ISRAELIN TARKOITUKSENA ON HÄVITTÄÄ ISLAMIN PERINNE TEMPPELIVUORELTA


Yamaha Venture Multi Purpose 500 4-Tahti touring 500 cm³ 2007 - Oulu - Moottorikelkka - Nettimoto\nHyväkuntoinen 4-tahti tourinkelkka. - Sähköstartti - Pakki - Lohkolämmitin - Pohjapanssari - Vaihdetaan - Vaihdossa voi tarjota halvempaa kelkkaa, moottoripyörää tai mönkijää. Toimivuudeltaan monipuolisen Venturen iso takateline ja kuormataso tekevät siitä erinomaisen, kun pitää kuljettaa suuriakin kuormia polanteella, patikossa tai upottavassa puuterilumessa. Matkustajan irrotettavan istuimen ansiosta Ventureen saa kätevästi lisää tavaran kuljetustilaa. Sen ansiosta on mahdollista työn puitteissa ajaa yksin isomman kuorman kanssa ja vapaa-ajalla retkeillä mukavasti matkustajan kanssa. 406 mm leveä telamatto takaa hyvän pidon ja kantavuuden syvässäkin lumessa. Leveät sukset puolestaan kulkevat kevyesti käytännössä kaikissa keliolosuhteissa. Venture on oivallinen myös pitkilläkin retkillä. Sen ProComfort® 144 -takajousitus vaimentaa tehokkaasti töyssyt ja korkea tuulilasi suojaa tuulelta ja tuiskulta.\nMulti Purpose 500 4-Tahti touring\nMoottori 500 cm3, 4-tahti Mittarilukema 7 766 km\nYamaha Venture Multi Purpose 500 4-Tahti touring\nHyväkuntoinen 4-tahti tourinkelkka.\n- Vaihdossa voi tarjota halvempaa kelkkaa, moottoripyörää tai mönkijää.\nKalervo Perälä, Oulu\nNettimoto ID 2469153


Buy Kauneimmat juhlakakut- Drip Cake-verkkokurssi ja lisämateriaalit\nKauneimmat juhlakakut- Drip Cake-verkkokurssi ja lisämateriaalit\nOpi valmistamaan ja koristelemaan upea, juhlava ja muodikas kreemitäytekakku Hässäkkä Homebakeryn Sari Poikajärvi-Mustosen ohjauksessa kakkukurssillamme!Tule oppimaan kauniin täytekakun valmistamisen salat suositulle Kauneimmat juhlakakut-kurssillemme. Kurssilla opimme näyttävän täytekakun valmistamisen alusta loppuun saakka. Kuinka paistetaan täydellinen ja tasainen kakkupohja? Minkälaiset moussetäytteet ovat paitsi herkullisia, myös riittävän jämäköitä tukemaan kaunista ja tasaista täytekakkua? Kuinka tehdään upean tasainen kreemitys kakun pintaan? Entä mitkä ovat kauniiden valumakuorrutusten ja herkullisten marenkien valmistamisen salat?Pieni leivontapuoti Oy on yhteistyössä Hässäkkä Homebakeryn kanssa järjestänyt kakku- ja leivontakursseja Rovaniemellä ja Pohjois-Suomen alueella jo vuodesta 2016. Nyt aloitamme täysin uudenlaisen toimintatavan ja siirrämme suositut kurssimme jokaisen ulottuville verkkoon. Tervetuloa Pieneen leivontakouluun! <3 Maantieteellinen sijainti ja etäisyydet eivät enää rajoita meitä, vaan kaikki voivat osallistua kursseillemme omasta kotikeittiöstään. Kurssille osallistuaksesi tarvitset ainoastaan tietokoneen, tabletin tai muun mobiililaitteen sekä nettiyhteyden. Nyt ollaan tekemässä jotain ihan uutta. Et tarvitse välttämättä aiempaa kokemusta leivonnasta. Kurssimme sopivat kaiken ikäisille ja -tasoisille leipojille. Lupaamme, että kaikki saavat kursseiltamme uutta oppia ja käytännön vinkkejä.Tule rohkeasti mukaan!


Jäsentarina: Terveystalon yhteistyö kauppakamarin kanssa - Turun kauppakamari\nJäsentarina: Terveystalon yhteistyö kauppakamarin kanssa\nTerveystalo on liiketoiminnaltaan ja verkostoltaan Suomen suurin yksityinen terveyspalveluyritys. Yrityksen valtakunnallinen verkosto sisältää vajaa 300 toimipistettä ympäri Suomea, minkä lisäksi yrityksellä on aina auki olevat digitaaliset palvelut. Terveystalon missiona on taistella terveemmän elämän puolesta joka päivä, eli pitää huolta suomalaisten terveydestä ja hyvinvoinnista kokonaisvaltaisesti.\nVuonna 2001 perustettu konserni pitää sisällään laajan kirjon erilaisia perusterveydenhuollon-, erikoissairaanhoidon- ja hyvinvoinnin palveluita, joita he tarjoavat niin yritysasiakkaille, yksityisille asiakkaille kuin myös julkiselle sektorille.\nTurun alueella vaikuttaminen\nTurun seudulla terveystalolaisia on 650 ja Varsinais-Suomen alueella on kokonaisuudessaan noin tuhatkunta ammattilaista. Tämä luku pitää sisällään itsenäiset ammatinharjoittajat sekä työsuhteisena toimijat.\nTurun seudun Terveystalon aluejohtaja Aki Ahonen on toiminut Terveystalossa kolmen vuoden ajan, joista kahtena hän on myös toiminut Turun kauppakamarin hyvinvointi- ja terveysalan valiokunnan puheenjohtajana. Valiokuntatoimintaan Ahonen suhtautuu positiivisesti, vaikka naurahtaakin, että viimeiset kaksi vuotta ovat toiminnallisesti olleet hyvin erilaiset koronan vuoksi.\n”Sanoisin että valiokuntatyö on toiminut tosi kivasti, kun huomioidaan vielä se, että meidän valiokuntamme on tasan kerran treffannut korona-ajan aikana livenä. Toive ja tavoite on, että vuoden viimeisessä kokouksessa marraskuussa päästäisiin tapaamaan toisemme livenä”, kertoo Ahonen.\nUusi ja aktiivinen valiokunta\nHyvinvointi- ja terveysalan valiokunta sai syntynsä melko pian sen jälkeen, kun sosiaali- ja terveydenhuollon uudistus, SOTE-uudistus, nousi laajemmin valtakunnalliseksi keskustelun aiheeksi. Valiokunta on perustettu vuonna 2020. Uudessa valiokunnassa haluttiin ottaa kokonaisvaltainen näkökulma terveyteen sekä sisällyttää myös hyvinvoinnin näkökulma.\nTerveystalon yhtenä strategisena pääteemana on yhteyskunnallinen vaikuttaminen. Ahonen näkee asian niin, että valiokuntatyö on yksi paikallinen ilmentymismuoto yhteiskunnalliselle vaikuttamiselle ja hyvin tärkeä sellainen.\n”Mahdollisuus olla mukana paikallisessa päätöksenteossa tai vaikuttamassa paikallisesti tärkeiksi katsottuina olevien asioiden edistämiseen on yksi ehdoton lisäarvo ja anti Terveystalolle”, Ahonen kertoo.\nVarsinkin vaikuttamista hyvinvointi- ja terveysalan valiokunnassa on päästy viime aikoina tekemään laajasti, sillä monet yhteiskunnallisesti pinnalla olevat aiheet ovat suoraan kosketuksessa kyseisen valiokunnan toimialaan. Monet valiokunnan vuoden 2021 teemoista ovat olleet aiheita, joista on puhuttu paljon niin sosiaalisessa- kuin valtamediassakin.\nYhteiskunnallisia aiheita teemoina\n”Työssä jaksaminen on ollut sellainen teema, joka on paljon puhuttanut korona-aikana. Valiokunnassa koimme, että siihen on tarve reagoida, ja siitä syntyi ajatus etätilaisuuden järjestämisestä, vastaa Ahonen kysymykseen.\nKesäkuussa 2021 Ahonen yhdessä muun hyvinvointi- ja terveysalan valiokunnan kanssa suunnitteli ja toteutti työhyvinvointiin ja töissä jaksamiseen liittyvän webinaarin nimeltään ”Voi Hyvin etätyössä!”. Se keräsikin kauppakamarin jäsenistöltä paljon positiivista huomiota.\n”Meillä oli hyvä aktiivinen joukko tässä järjestämässä ja saatiin toista sataa ihmistä langalle kuulemaan asiantuntijapuheenvuoroja ja tekemään myös taukojumppaa etänä.”\nYksi tärkeä teema valiokuntalaisille on ollut myös julkisen-, yksityisen- ja kolmannen sektorin välinen yhteistyö. Ahosen mukaan parhaimmat ja laaja-alaisimmat ratkaisut syntyvät yhteistyön avulla helpommin kuin yksin yrittäessä.\nLaaja kirjo tehtäviä ja toimijoita\nAhoselle itselleen valiokuntatyö on ollut mielekästä, ja hän kokee ehdottomana rikkautena mahdollisuuden tutustua alan toimijoihin. Valiokunta sisältää Ahosen mukaan hyvin laajan kirjon monenlaisia osaajia terveyden ja hyvinvoinnin alalta, joilla on vahva palo päästä osallistumaan.\n”Onhan tämä oman leipätyön ohella ollut tosi mielenkiintoista. Tässä pääsee osaksi sellaista vaikuttajapiiriä, joka sitten pyrkii edistämään sekä paikallisesti että maakunnallisesti tärkeitä asioita. On kyseessä sitten SOTE-uudistus, osaajapula, työhyvinvointi tai tunnin juna”, kuvailee Ahonen.\nKategoriassa: Ajankohtaista, Jäsenet kertovat Avainsanoilla: Jäsentarina; Terveystalo


Julkaistu 21.09.2011 17:52\nTiedepuiston Nokian yksikössä työskennelleen naisen Hervannassa tappanut on edelleen vapaana. Poliisi sai vihjeen tummiin pukeutuneesta miehestä, joka nähtiin tappoa edeltävänä perjantaina käyttäytyvän epäilyttävästi alueella, josta ruumis löydettiin.– Eräs silminnäkijä epäili että tummiin pukeutunut mies seurasi sivullista ja oli pälyillyt ympärilleen epäilyttävästi tappoa edeltävänä perjantaina. Erikoisesti käyttäytyvistä henkilöistä tekopäivänä ja aikaisempina päivinä kaivataan silminnäkijöiden vihjeitä, tutkinnanjohtaja Pasi Nieminen sanoo.\nPoliisi on kaivannut taposta jatkuvasti lisää silminnäkijähavaintoja ja vihjeitä. Poliisi kaipaa lisää vihjeitä esimerkiksi murha-alueella epäilyttävästi käyttäytyneistä henkilöistä.Poliisi haluaa edelleen vihjeitä myös valkoiseen paitaan ja tummiin housuihin pukeutuneesta juoksevasta miehestä, joka nähtiin tappoiltana tapahtumapaikalla. Tiedepuiston Nokian yksikössä työskennellyt 42-vuotias nainen surmattiin 5.9, kun hän oli palaamassa ruokatunnilta töihin kevyen liikenteen väylää pitkin. Useat alueella liikkuneet kuulivat uhrin avunhuudot, mutta kun apu ehti paikalle, mitään ei ollut enää tehtävissä naisen pelastamiseksi. (MTV3)\nRallikatsoja halusi nähdä läheltä piti -tilanteita — ja näin se sujui Uusimmat uutisvideot


Muistojen Tuppis - Seinäjoki - Suomi24 Keskustelut\nKuinka moni 80-luvun nuori muistaa vielä Tuppiksen eli tupakkakaupan Seinäjoella? MInun muistoissani Tuppis oli ehkä jännittävin liike Seinäjoella nuoruudessa. Tuppis sijaitsi vanhassa puurakennuksessa. Käheä-äänisen Allan N:n Tuppiksesta löytyi kaikkea mitä nuori poika saattoi haluta, naamiaisvälineita, minipommeja, kiinareita, sarjakuvalehtiä ja pornolehtiä, joita ei tosin sieltä alaikäisenä laillisesti saanut.\nSisään tullessa oikealla ylhäällä arpanumerot koristivat seinää. Omistaja Allan antoi aina ostosten päälle arvan ja arvan numero vertailtiin seinällä oleviin numeroihin. Pari kertaa minuakin onnisti ja muistaakseni silloin arvalla sai 50mk:n edestä tavaraa.\nLiikkeen alakerrassa oli esillä naamiais-ja pilailuvälineitä, yläkertaan johtavat narisevat puuportaat veivän nuoren miehen sarjakuvataivaaseen. Itse siihen aikaan luin enimmäkseen Korkeajännityksiä, jotka maksoivat 1mk kappale. Allan hyvitti puolestaan korkkareita 50 penniä.\nYläkerrassa tosiaan oli ensin sarjisosasto ja perillä lapsilta kielletty pornolehtipuoli.\nSiihen aikaan ei videokameroita vielä ainakaan Allanin kaupassa ollut, mutta yläkerran lattian narina paljasti Allanille jos joku hiippaili aikuisviihdepuolella. Me poijat hiivittiin sydän tykyttäen sinne osastolle tietäen, että jos Allan kiipeää yläkertaan ja näkee meidät porno-osastolla niin kuukauden porttikielto napsahtaa.\nOnko jollain muulla muistoja kertoa Tuppiksesta?\nHyvin muistan,linja-autolla tultiin tuppukylästä ku oltiin jotain 12-v-14-v.Tuotiin vanhoja ankkoja ja korkkareita ja vaihdettiin uusiin Asterix,korkkari,taskukirja tms.Eipä tainnu silloon olla ikärajaa myöskää nuolle kiinariille ku niitä piti olla aina.Aivastuspulveri,sokerit jossa kärpänen,jne pilailuvälineet oli silloin kova sana ku ei ollu tuota kirottua nettiä.\nPikkuveljen kanssa käytiin usein tuppiksessa. Ostettiin Akuja ja pilailuvälineitä. Kerran seistiin tiskin edessä ja osoitettiin keltaista banaania: tulkaa sitten joskus aikuisena uudestaan ostamaan sitä, omistaja totesi nauraen.\nHyvin kyllä muista kyseisen puljun :D Varsinkin on jäänyt mieleen tämä kielletty ja salainen aikuisviihdeosasto ja sitten kaikki kujeiluhomma mitä siellä oli myynnissä.\nHyviä aikoja ja vielä parempia muistoja \_o/\nKiinareita ja vetopommeja piti pikkupoikana olla aina varastossa. Tupakkakaupassa niitä oli aina tarjolla. En muista oliko niissä isommissa kiinareissa ikärajaa, mutta pienempiä myytiin kyllä vapaasti. Seinällä olleita kuminaamareita aina ihasteltiin, mutta ei niitä varaa ostaa ollut. Aivastuspulveria vedettiin nokkaan ja kutinapulveria kaadettiin toistemme paidasta sisään.\nTunnelma ja sisustus vanhassa puutalossa oli kuin Harry Potter -elokuvien Viistokujalla. Koskaan ei tiennyt mitä löytyy kun ovesta astui sisään. Vanhan puutalon ja Allanin poistuttua katosi tunnelmakin.\nTekisi nyt valtio jotain että tuollaisia tunnelmallisia pikku liikkeitä kannattaisi pitää vieläkin. Niin paljon mielummin kiertäisin liikkeitä ja ostaisin haluamani heti, vaikka olisikin vähän kalliimpaa.\nNytkin odottanut "tosi kätevästä" nettikaupasta tuotetta yli viikon, eikä sitä ole vielä edes lähetetty!\nOlisin siitäkin 10€ ollut valmis maksamaan enemmän, jos olisin voinut noutaa sen liikkeestä seinäjoelta.\nMitään tarinaa ei kerrottavaksi tuppiksesta ole, mutta muistan kyllä sen tunnelman liikkeessä. Oli se aina elämys kun sinne pääsi käymään. Tavara-aitta piti aina käydä myös katsomassa samalla.\nVoi joo.. oli eri jännä kauppa.. irtokarkkeja paperipussissa ja pilailuvermeitä..muistan ja kaipaan..\nSuolaiset salmiakkipommit -- ihanaa!\nkeskuskadun tuppis kuului omaan lapsuuteen, vetopommit, heinäsirkat, papatit , ufot ja pikku raketit ympäri vuoden : ) Kauppa josta löytyi lehdet, karkit ja pommit mitä alle 10 v poika voisi muuta haluta.\nps porno puolelle ei koskaan uskallettu.\nSarjakuvia ja karkkeja tuli haettua aina kun keskustassa asioi, tietty pelkästään Ryhmä-Xää ja joitakin harvinaisuuksia. Tietty ihasteltiin muitakin tavaroita ja joskus ostettiin kutituspulveria jne.\nPornoa ei kyllä lapsena kiinnostanut pätkäänään, en ollut seksuaalisesti aktiivinen pentu. Pommeja tuli ostettua vain Asevalinnasta, en edes muistanutkaan et Tuppis niitä myi.\nMissäs kohtaa se oli, jotenkin sijoittaisin sen siihen seurahuonetta vastapäätä tai sille suunnalle?\nKiva nähdä, että näin moni muukin minun lisäksi on kaiholla muistaneet Tuppista lapsuudestaan :)\nJos en aivan väärin muista niin Tuppis taisi sijaita samassa korttelissa kuin Sokos. Google mapsilla kun katsoo street view tilassa niin Keskuskatu 5 kohdalla näkyy vanha puutalo rautatieaseman suunnasta tullessa vasemmalla. Muistaakseni Tuppis oli just sitä vastapäätä.\nTunnelmaa ja jännitystä oli Tuppiksessa tarjolla.\nAllan oli persoonallisuus, kähisevällä äänellä' piti nuorison ruodussa "avaappa takkis"-komennoilla ettei mitään pöllitty.\nJännitystä Shokki-lehtisarjakuvista ja jäynää legendaarisesta kutituspulverista -- pilailuvälineitä löytyi.\nAidon näköinen savukerasia pilailuvalikoimista jäi myös mieleen , josta saattoi pahaa-aavistamattomalle tarjota tupakin ja -- naps-- räpsähtikin näpeille metallinen vieteri tuoakin asemesta kuin hiirenloukuissa ikään.\nOli se jänskää aikaa, kiva muistella Allania ja Tuppista.\nTyperä pulju oli ja jotenki sairas se omistaja päästään, ei mulla muuta muistoja sieltä oo.\nMitäs menit angstaamaan ja yritit pölliä. Ihan oikein jos sait tilalle tukkapöllyä\nOli Tupakkikaupassa myös 'Allanin' vaimo töissä. Oltiin jotain 10-11-vee, kun käytiin siellä ekoja kertoja. Muuta ei jäänyt mieleen kuin yläkerta ja porno-osasto (plus nämä kaikki kuolaavat äijät lehtiä lukemassa). Totesin kavereille, että nyt lähdetään eikä sen jälkeen ainakaan yläkertaan menty koskaan. Hyi F*CK !\nHienoja kangasmerkkejä sielä oli myös, jotka saattoi ommella vaikka takin hihaan tai Beaversien takataskun päälle.\nMutta se tunnelma...se oli jotain aivan mahtavaa mitä ei nykyään enää löydy mistään. Ja joo, se sijaitsi siiinä missä nyt on Hosboda Korbelin terassi.\nEi sijainnut ihan siinä kohtaa missä on Hosbodan terassi vaan siinä viereisellä tontilla\nasemalle päin n.10-20m. En muista mikä liike siinä toimii mutta Sokoksen siipiosa on. Paljon tuli Tuppiksessa kloppina käytyä ja aina kun lähdettiin kaverien kanssa pois niin moikattiin\nAllanille käheillä äänillä että kiitos ja Hei... Ei oikeen tykännyt ns. Imitoinnista :) Hyvät on muistot.\nSiinä tien toisellapuolella on edelleen samannäköisiä puutönöjä kuin missä tupakkakauppa oli. Varmaan samaa ikäluokkaakin. Taitavat olla tyhjillään ja odottamassa purkua?\nMuistan hyvin kun poljettiin bmx polkupyörillä Eskoosta sinne ja käytiin aina vaihtamassasarjakuvalehtiä ja vhs videokasetteja ja monta hyvää vhs elokuvaa tuli sieltä hommattuu mm Toxic Awenger leffat ja Freddyn elokuvat tuli sieltä haalittuu mukaan ja sarjakuva lehtiä jos jonkinlaisia aina tarttui mukaan myöski...\nSiinä se oli nykyäänkin pystys olevaa pollarin taloa vastapäätä.Vanha osuuskauppa vieres.Tuppiksem jälkeen siinä oli mustapörssi kodinkoneliike mis oli poliisiteeveen Raija Pellikin myymässä.\nVelipojan kanssa siel usein käytiin.Tex WIllerit.Morgan kanet.korkkarit.siivet.busterit tuli luettua.Tosiaan markan lehdestä sai sen viiskytsenttiä kun vei myyntiin.Olin 1974 ostanu juicen pervers runoilijan kasettina.Myin sen ja bcr kasetinAllanille.Koko summalla sitten Tex\nWIllereitä.Tais ne hajupommit olla ykkösostokset.Kivistön ylä-asteella niitä ainakin usein heiteltiin.Siinä viereises osulan baaris myytiin niitä kovia karkkeja mis oli viinaa sisällä.Oli viskiä.vodkaa.rommia.Ei\ntaida enää niitäkään valmistaa\nkukaan.Muissa kaupoissa niitä en nähnyt.\nNiin Allaniltahan oli poistettu toinen keuhko.Siksi sen ääni pihaji ja oli käheä.\nTais se keuhkosyöpään kuollakkin.\nMuistan kanssa tuon tuppiksen.Vetopommeja sekä niitä lasiampulleissa olleita hajupommeja osteltiin usein.Kuusikujalla eäkeläiset olivat myös hakeneet vetopommeja tuppiksesta.\nMentiin omenavarkaisiin elokuulla niin olivat miitä viritelleet omenapuiden lähelle puutarhaan.Yhdessä talossa oli ne vetopommin langatkin jatkettu.Pakkui koko puutarha kun pimeällä mentiin ommpuvarkaisiin.Kyseiseen taloon ei enää uskallettu mennä.\nVabhoja Tex Willereitä löytyy meikäläiseltäkin. Juice ja coitus in bändin Per Vers runoilija ,sekä Hurriganesin Roadrunneri.Siinä oli pari kovaa albumia ja tulivat lähes yhtäaikaa myyntiin.